kardosdrur/scandi-wiki huggingface dataset:
Tage Hind

Tage Aksel Herluf Hind, født Jensen (16. juli 1916 i Næstved – 4. juli 1996 i København) var en dansk højskolemand, forfatter, gymnasielærer og lektor i dramaturgi.

Karriere 
Hind var søn af den ugifte Elisabeth Rigmor Østergaard, senere adopteret til Kristian Andreas Jensen og Meta født Franck. Han blev student fra Frederiksberg Gymnasium i 1936 og uddannet som cand.mag. i kristendomskundskab, græsk kultur og dansk i 1943. I årene 1943-46 var han adjunkt ved Herlufsholm og blev derefter leder af Røde Kors' kontor for kulturelt arbejde fra 1946 til 1951, hvor han arbejdede på flygtningehøjskolerne Schloss Wolfsburg og Schäferstuhl. Siden blev han i 1951 højskolelærer ved Askov Højskole, hvor han i 1959 etablerede en forsøgsscene på højskolen. Her var Hind til 1961.

Fra 1959 til 1969 var han ekstern lektor i dramaturgi ved Aarhus Universitet. Han stod for Universitetets Teaterværksted 1959-68 og Aarhus Teaters elevskole 1959-69, var lektor ved Århus Statsgymnasium 1962-70 og blev lektor i dramaturgi ved Københavns Universitet i 1970. Han var tilknyttet Fiolteatret (elevskolen) 1970-75 og blev medlem af Teaterrådet 1970, af Danske Dramatikeres Forbunds bestyrelse 1970 og Dansk Kunstnerråds arbejdsgruppe 1972.

Politisk engagement 
Hind var en engageret person fra sin tidligste ungdom, hvor han fra et ståsted i Dansk Samling gik ind i modstandsbevægelsen, over de modne års deltagelse i Kampagnen mod Atomvåben og til alderdommens mangesidede deltagelse i allehånde kunstneriske, litterære og teatermæssige begivenheder. 1946 var han kronikredaktør ved Dansk Samlings blad Morgenbladet. Fra 1960'erne og frem blev Hinds engagement præget af marxismen, og han var i 1971 medstifter af og bestyrelsesmedlem for Den Røde Højskole. I værket Dramaturgi (1972-75) betoner han vigtigheden af "Den socialistiske teaterbevægelse" og "Politisk børneteater".

Hind har været gift med Anne Marie Højgaard Jønson. I sit andet ægteskab blev han den 25. december 1950 gift i Skovshoved med Ingrid Branner Jørgensen (født 14. april 1928).

Tage Hind er begravet på Assistens Kirkegård i København.

Bibliografi 
 Jakob Knudsen, 1941.
 Engle uden basun, 1958.
 Dramaturgiske studier, 1962.
 Bertolt Brecht, 1968.
 Tjechovs Mågen, 1970.
 (red.): Dramaturgi, 4 bind, Akademisk Forlag 1972-75.
 Enten-og-eller, 1988. 
 Apati og lidenskab, 1996. 
 Medredaktør af Teaterarbejde fra 1978
Desuden forfatter til og oversætter af dramatiske værker

 Kilder og eksterne henvisninger 
 
 
 Tage Hind (Socialister på Assistens Kirkegård) På Modkraft.dk
 Biografi i Carl Erik Bay & John Christian Jørgensen (red.): Litteratur og samfund i mellemkrigstiden: Litteratursociologiske studier'', København: Gyldendal 1979, s. 402. 

Teaterhistorikere fra Danmark
Faglitterære forfattere fra Danmark
Magistre fra Danmark
Modstandsfolk fra Dansk Samling
Personer fra Næstved
Dansksprogede forfattere fra Danmark
Danskere i 1900-tallet
Marxister fra Danmark
Pacifister fra Danmark
Ansatte ved Københavns Universitet
Oversættere fra Danmark
Biografiforfattere fra Danmark
Redaktører fra Danmark
Gymnasielærere fra Danmark
Folkehøjskolelærere fra Danmark
Dildo

En dildo er et aflangt eller fallisk sexlegetøj, som oftest er penis-formet, der bruges til seksuel stimulering. Dildoer i dag er typisk fremstillet af medicinsk silikone eller ABS-plast, men kan også forekomme i andet materiale, f.eks. glas.  

Betegnelsen dildo bliver undertiden brugt for en vibrator, men en dildo kan ikke nødvendigvis vibrere. En dildo, som kan fastspændes på en person, kaldes for en strap-on. 

Yderligere, forekommer også buttplugs og anal-beads, der er en dildoer udviklet specifikt til anal brug.

Etymologi 
Ordet dildo kommer højest sandsynligt fra det italienske ord "diletto", som betyder glæde/fryd.

Historie 
Dildoer af sten er fundet i arkæologiske udgravninger. Dildoer har sandsynligvis været eksisterende i en eller anden form gennem det meste af menneskets historie. Fund fra ældre stenalder blev tidligere katalogiseret som "stave", men som en arkæolog siger "Hvis man kigger på størrelsen, formen og i enkelte tilfælde udsmykningen af de stave, er det svært ikke at forestille sig deres åbenlyse funktion". Der har være mange henvisninger til dildoer i den historiske litteratur samt – i overført betydning – i biblen (se f.eks. Det Gamle Testamente – Ezekiel 16:17)

Anvendelse i nutiden 
I vores nutid bruges dildoer til at opnå seksuel tilfredsstillelse, orgasmer samt samleje. Dildoen kan benyttes som en "erstatning" for penis i den seksuelle akt, ved at den giver mulighed for brugeren at penetrære og dermed stimulere sit vagina eller anus. Dildoen anvendes derfor ofte til penis-løs sex, til pegging som strap-on, eller til at opnå tilfredsstillelse ved masturbation alene uden en partner. 

Der findes en stort udvalg af dildo-variationer: Enkelte med knupper, andre kan vibrerer, nogen med 24 karat guld indeni, nogen af metal, andre af blød gummi eller silikone for at at få en "realistisk" følelse af hud. Dildoen kan erstattes af diverse hverdagsting, såsom gulerødder, agurker, stearinlys, skaftet på en hårbørste og andre aflange genstande, der kan penetrære vagina eller anus og opnå en tilfredsstillelse hos begge køn. Objekterne kan tilføjes lidt massageolie eller glidecreme for en nemmere påførelse og mindske eventuelle ubehag ved indsættelsen. Der skal dog gøres opmærksom på, at genstandene bør være rengjorte og sterile før de føres ind i kroppen, så der ikke dannes unødvendige infektioner.

Galleri

Noter 

Sexologi
Tankesport

Tankesport er sportsgrene, hvor resultatet ikke afhænger af fysiske færdigheder, men udelukkende af mentale og psykologiske faktorer. For at et spil skal kunne karakteriseres som en tankesport, må resultatet primært afhænge af spillernes dygtighed. I Danmark er tankesportsgrenene skak, shogi, bridge, backgammon, othello, go, l'hombre og mahjong organiseret i Danmarks Tankesports-Forbund. 

Kortspillet skat, der er organiseret af Dansk Skat Union, samt det stadig forholdsvis ukendte Beyond kan på grund af deres kompleksitet også kategoriseres som tankesportsgrene. 

Tankesport kan også være e-sport.

Sport
Holdleder

En holdleder i redningsberedskabet er en person ansat og uddannet til at varetage den direkte ledelse af indsatspersonel (brandmænd) i at slukke brande, foretage redningsopgaver og håndtere akutte uheld med farlige stoffer. Holdlederen har typisk et brandmandskab mellem tre og syv mand til sin rådighed. Holdlereren er underlagt en indsatsleder.

Holdlederens sekundære opgave er at varetage en del af vedligeholdelsesuddannelsen for brandmænd på sin brandstation. Alle brandstationer har tilknyttet det nødvendige antal holdledere, således at det sikres at der altid kan deltage en holdleder i alle udrykninger.

Med den nye risikobaserede dimensionering er det nu muligt for en holdleder, med den nødvendige uddannelse, at varetage den tekniske ledelse på et skadested.

Uddannelse 

Uddannelsen til holdleder i redningsberedskabet kræver at man har gennemført enten grund- og funktionsuddannelse BRAND (til 2005) samt supplerende funktionsuddannelse BRAND og REDNING, eller at man har gennemført den nye grund- og funktionsuddannelse INDSATS (fra 2005). 

Selve holdlederudannelsen gennemføres også på Beredskabsstyrelsens Tekniske Skole i Tinglev. Holdlederuddannelsen varer fem uger, og er opdelt i tre moduler af hhv. en som man kalder "fælles del" og 2 gange 2 uger med en beredskabsfaglig del. Holdlederuddannelsen slutter med en eksamen som både er teoretisk og praktisk.

Ansættelse 

Der findes både detidsansatte og fuldtidsansatte holdledere:

Deltidsansatte holdledere har et "almindeligt" arbejde og tilkaldes via en pager. Holdlederen har herefter max. 5 minutter til at møde op på stationen, klæde om til indsatsdragt og forlade brandstationen med automobilsprøjten. I Sønderjylland findes der mange frivillige brandværn, som drives af brandmænd og holdledere på frivillig – dvs. ulønnet – basis – men i øvrigt på samme vilkår som øvrige redningsberedskaber.

Fuldtidsholdledere arbejder på brandstationen så køretøjerne kan afgå straks efter alarmering.

Efter at have opnået en vis erfaring kan man videreuddanne sig til indsatsleder, ligesom der er mulighed for at videreuddanne sig inden for forskellige instruktørspecialer, som fx frigørelse af fastklemte i motorkøretøjer, røgdykning og så videre.

Links 
 Beredskabsloven
 Bekendtgørelse om risikobaseret kommunalt redningsberedskab
 Beredskabsstyrelsen
 Beredskabsstyrelsens Uddannelseskatalog 

Beredskab
Bevis (matematik)

Et matematisk bevis er en udledning af en formel, sætning eller et udtryk. Men et bevis kan også bestå i at vise, at et udsagn/udtryk er korrekt, ved hjælp af logik og matematik. Det at fremstille beviser har altid været af stor interesse i den teoretiske matematik.

Bevistyper 
Der findes forskellige måder at bevise en sætning på:
 Induktion: Man beviser at sætningen er sand i ét bestemt tilfælde, og derefter bevises at de efterfølgende tilfælde også er sande.
 Direkte bevis : Man beviser en implikation () ved at antage at hypotesen A er sand og derefter vise at konklusionen B er sand.
 Indirekte bevis
 Kontraposition : Man beviser en implikation () ved at antage at konklusionen B er falsk og derefter vise at hypotesen må være falsk.
 Modstrid: Man antager at det modsatte er sandt og beviser, at det ikke passer ved at finde en modstrid.
 Det første bevis, der gjorde brug af computere, er beviset for firfarveproblemet.

Største gåde 
Den hidtil største gåde hvad angår at fremstille matematiske beviser var Fermats sidste sætning. Det skulle tage matematikere fra hele verden i alt 350 år at bevise sætningen. Andrew Wiles fremkom med beviset efter at have arbejdet på det isoleret i 7 år.

Liste over beviser

Reelle tal 

 Bevis for at 0,999...=1

Koordinatsystem 
 Andengradsligning
 Afstandsformlen (Afstand mellem 2 punkter)
 Afstand mellem punkt og linje
 Afstand mellem 2 punkter (3-dimensionelt)
 Afstand mellem punkt og plan
 Forhold mellem ortogonale linjer
 Det analytiske prikprodukt
 Koodinater for Vektors projektion på anden vektor 
 Længde af vektor projektion på en anden vektor
 Bestemmelse af a, ved to givne punkter i en potensudvikling
 Bestemmelse af fordoblings- og halveringskonstanten i en eksponentialfunktion

Differential-regneregler 
 Differentialkvotienten af en sum
 Differentialkvotienten af en differens
 Differentialkvotienten af et produkt
 Differentialkvotienten af en brøk
 Differentialkvotienten af logaritmer
 Differentialkvotienten af potenser
 Differentialkvotienten af trigonometiske funktioner

Geometri 
 Den pythagoræiske læresætning

Referencer 

 
Logik
Matematisk logik
Jørgen Dich

Jørgen Schneekloth Dich (født 10. juli 1901 i København, død 16. september 1975 i Aarhus) var en dansk økonom. Professor i økonomi ved Aarhus Universitet 1950-72.

Dich, der på daværende tidspunkt var ansat som statskonsulent i Indenrigsministeriet udkastede i 1935 ideen til Befolkningskommisionen, der efter svensk forbillede skulle udarbejde en samlet strategi for en løsning af sociale problemer. Bl.a. på grund af udbruddet af 2. verdenskrig var de konkrete initiativer begrænsede, men kommissionens betænkninger vurderes af nogle forskere som grundlaget for efterkrigstidens strategier for opbygningen af velfærdsstaten. Han var forfatter til bogen Den herskende klasse, som udkom den 6. november 1973 på Borgens Forlag, der fra 2013 er en del af forlaget Gyldendal, som i 2016 genudgav bogen.
Da med forord af Martin Ågerup, direktør for Center for Politiske Studier (CEPOS).

Dich er beskrevet som marxist og inspirator for Kaare Dybvads bog De lærdes tyranni fra 2017.

Bibliografi 
 
 Socialpolitikens teori (1964)
 Den herskende klasse, 1973,

Referencer

Eksterne henvisninger 
 

Økonomer fra Danmark
Ansatte ved Aarhus Universitet
Personer i Kraks Blå Bog (afdøde)
Danskere i 1900-tallet
Lendmann

Lendmann (flertal: lendmenn) (oldnordisk: lendr maðr) var en vasaltitel fra vikingetidens og middelalderens Norge, tildelt af kongen for at udøve kongelig myndighed. 

Lendmann var den højeste rang indenfor kongens hird og stod kun under jarl  og konge. Titlen lendmann (lendr maðr) findes første gang brugt i skjaldedigte fra Olav den Helliges regeringsperiode i det tidlige 11. århundrede. Lendmenn fik indtægt af kongens "land", dvs. krongodset, mod at beskytte landefreden og udøve forskellige administrative funktioner. Som regel blev de valgt fra bygdearistokratiet; men stilling og titel var formelt ikke arvelig. I løbet af 1000- og 1100-tallet blev lendmennene knyttet sammen til et aristokrati, som sammen med den højere gejstlighed udgjorde Norges "statsbærende klasse", og til tider kontrollerede kongedømmet. Tore Hund var lendmann for kong Olav den Hellige, men dræbte som leder af bondehæren sin konge i slaget ved Stiklestad. Snorre var lendmann (senere jarl) på Island; og ærkebiskop Øystein Erlendsson allierede sig med lendmannen Erling Skakke for at forøge kirkens magt i Norge i bytte mod, at kirken hjalp Erling Skakke til at få sønnen Magnus Erlingsson kronet til konge - selv om Magnus ikke var kongesøn. 

Den mægtige Erling Skjalgsson (død i 1027) afslog ifølge Snorre at modtage titel som jarl, og ville kun kaldes herse som sine forfædre. Han kaldtes imidlertid også lendmann, og var en af de første høvdinge omtalt med dette ombudsmandsnavn.  

En lendmann havde i årlige veitsler (indtægt) 15 mark, mod at stille sine huskarle til krigstjeneste for kongen. I 1277 under kong Magnus Lagabøter blev titlen lendmann officielt byttet ud med "baron"; men i 1308 opphævede kong Håkon 5. Magnusson også denne titel.

Referencer 

Adelige titler
Norges historie
Semafor (flertydig)

Semafor har flere betydninger:

 Semafor – et signaleringssystem
 Semafor (datalogi) – et synkroniseringsprimitiv
Rainbow Arts

Rainbow Arts var et computerspilsudviklingsfirma og en computerspilsdistributør, der blev grundlagt i 1984 af Small Germen, i Gütersloh, Tyskland.
Deres mest kendte spil er Turrican, MadTV og Giana Sisters.

Rainbow Arts blev købt af Funsoft, og blev del af THQ, da Funsoft blev upkøbt af THQ i 1999.

Spil 
Udgivede spil fra Rainbow Arts

 Antics
 The Baby of Can Guru
 Bad Cat
 Circus Attractions
 Curse of RA
 Danger Freak
 Denaris
 Down at the Trolls
 Garrison
 Graffiti Man
 Grand Monster Slam
 Giana Sisters
 Hard 'n Heavy
 In 80 Days Around the World
 Jinks
 Katakis
 Logical
 Madness
 Oxxonian
 Rock'n Roll
 Soldier
 Spherical
 Starball
 StarTrash
 Street Gang
 Sunny Shine
 To be on Top
 Turrican
 Turrican II: The Final Fight
 The Volleyball Simulator
 Warriors
 X-Out

Etableret i 1984
Computerspilsvirksomheder fra Tyskland
Chicago Blackhawks

Chicago Blackhawks er et professionelt ishockeyhold der spiller i den bedste nordamerikanske række NHL. Klubben spiller sine hjemmekampe i United Center i Chicago, Illinois. Klubben blev stiftet i 1926 og regnes for at være blandt Original Six. Klubben har vundet Stanley Cuppen 6 gange, senest i sæsonen 2014-2015.

Nuværende spillertrup 

Målmænd
 40  Ray Emery
 50  Corey Crawford

Backer
   2  Duncan Keith – A
   4  Niklas Hjalmarsson
   5  Steve Montador Skadet
   6  Sean O'Donnell
   7  Brent Seabrook – A
   8  Nick Leddy
 20  Sami Lepisto
 27  Johnny Oduya
 34  Dylan Olsen

Forwards
 10  Patrick Sharp – A
 13  Daniel Carcillo Skadet
 15  Andrew Brunette
 16  Marcus Kruger
 17  Brendan Morrison
 19  Jonathan Toews – C
 22  Jamal Mayers
 25  Viktor Stalberg
 29  Bryan Bickell
 36  David Bolland
 39  Jimmy Hayes
 45  Adam Berti
 52  Brandon Bollig
 55  Andrew Shaw
 67  Michael Frolik
 81  Marián Hossa
 88  Patrick Kane

'Fredede' numre 

   1 Glenn Hall, G, 1957-67, nummer fredet 20. november, 1988
   3 Keith Magnuson, D, 1969-80, nummer uofficielt fredet
   9 Bobby Hull, LW, 1957-72, nummer fredet 18. december, 1983
 18 Denis Savard, C, 1980-90 & 1995-97, nummer fredet 19. marts, 1998
 21 Stan Mikita, C, 1958-80, nummer fredet 19. oktober, 1980
 35 Tony Esposito, G, 1969-84, nummer fredet 20. november, 1988
 99 Wayne Gretzky, nummer fredet i hele NHL 6. februar, 2000

Eksterne henvisninger 

 

Ishockeyklubber i NHL
Blackhawks
News of the World (album)

News of the World er et album udgivet af Queen i 1977.

Sporliste 

Album fra 1978
Queen-album
Kristdemokraterna

Kristdemokraterna (KD) er et politisk parti i Sverige, som er repræsenteret i Riksdagen siden 1991. Fra oktober 2006 deltager partiet i den svenske regering. Desuden deltog partiet i regeringen i 1991-1994.

Historie 
Partiet blev dannet i 1964 under navnet Kristen Demokratisk Samling (KDS). I 1987 skiftede partiet navn til Kristdemokratiska Samhällspartiet (KdS). Sit nuværende navn fik partiet i 1996. 

Allerede i 1966 fik partiet indvalgt 354 medlemmer i de svenske kommunalbestyrelser. Derimod kom partiet ikke i Riksdagen, da det fik under 4 procent af stemmerne. I 1985-1988 sad partiets daværende leder Alf Svensson i Riksdagen. Han repræsenterede et valgteknisk samarbejde mellem Kristdemokraterne og Centerpartiet. Siden 1991 har partiet siddet i Riksdagen i kraft af sine egne stemmer.

Valgresultater 

* – Der var ikke valg til Riksdagen samme år som de øvrige valg. 

** – Valgteknisk samarbejde med Centerpartiet under navnet Centern og dermed intet eget resultat. Procenten er anslået.

Kristelige demokrater i andre lande 
Der findes kristeligt demokratiske partier i mange lande. Disse partier har især spillet en stor rolle i Tyskland og Italien. I Finland hedder partiet også Kristendemokraterne. I Danmark skiftede Kristeligt Folkeparti navn til Kristendemokraterne i 2003. 

Politiske partier i Sverige
Kristendemokratiske partier
Etableret i 1964
Brunvarer

Brunevarer eller brunvarer er en mindre brugt betegnelse for forbrugerelektronik, der omfatter elektronisk udstyr som fjernsyn, radio, stereoanlæg, antenneanlæg og lignende.

Udtrykket skal ses som en slags pendant til hvidevarer. Oprindelig var forbrugerelektronik forsynet med brune trækabinetter.

Ord og vendinger
Militærnægterforeningen

Militærnægterforeningen (Militær- og Nægterforeningen – MNF) blev stiftet 29. januar 1967 af bl.a. Steen Folke og arbejdede for mindre militær i Danmark og i resten af verden. Foreningens symbol var et fritsvævende mælkebøttefrø.

Militærnægterforeningen blev nedlagt med virkning fra 2010. Dette besluttede en generalforsamling i februar 2009. Grunden er, at foreningen havde for få medlemmer, ca. 80, hvoraf en halv snes var værnepligtige og resten en skare af antimilitarister og pacifister.

Litteratur 

 Rapport i anledning af undersøgelsen ved auditør af visse forhold vedrørende Forsvarets Efterretningstjeneste og Militærnægterforeningen m.v. i perioden 1970-1978 : afgivet den 16. august 1999 til Forsvarsministeriet af vicegeneralauditør Niels Christiansen. Forsvarets Auditørkorps, 1999

Note

Ekstern henvisning 
 Militærnægterforeningen
 Militær- og Nægterforeningen (MNF) Artikel om MNF på Leksikon.org

Foreninger fra Danmark
Etableret i 1967
Ophørt i 2010
Apollo 7

Apollo 7 var den første bemandede mission i Apollo-programmet efter Apollo 1-ulykken. Mandskabet på tre mand blev sendt op den 11. oktober 1968 og kom ned elleve dage senere.

Månelandingsmodulet var ikke medbragt på Apollo 7, så Cunninghams Lunar Module Pilot-titel skyldtes udelukkende at astronauternes store ego'er forbød logiske titler som 2.- og 3.-pilot.

Alle besætningsmedlemmer var oprindeligt 'backup'-mandskab på den forulykkede Apollo 1 mission.

Besætning 
 Wally Schirra (Kaptajn)
 Donn Eisele (CM-pilot)
 Walter Cunningham (LM-pilot)

Eksterne henvisninger 

 Apollo 7  NASA 
 Apollo 7 – The Walt, Wally & Don Show  NASA KSC 

Apollo-programmet
Begivenheder i 1968
Elise Smiths Skole

Elise Smiths Skole er en privatskole, der ligger i centrum af Aarhus. Den blev oprettet i 1824 og er en af Danmarks ældste fungerende privatskoler. Den var frem til ca. 1934 en ren pigeskole. Komikeren Jacob Haugaard fik i 1969 realeksamen herfra.

Den nuværende skoleleder er René Jakobsen, og Winnie Tornvig Hooge er viceskoleleder.

Skolen har i dag (2021) cirka 550 elever og 61 ansatte.

Referencer

Eksterne henvisninger 
 Elise Smiths Skole  – Officiel website

Privatskoler i Danmark
Uddannelsesinstitutioner i Aarhus
Gore Verbinski

Gregor Verbinski (født 16. marts 1964, i Oak Ridge, Tennessee, USA) er en amerikansk filminstruktør. Han har blandt andet instrueret film som The Ring og The Mexican og slog for alvor sit navn fast i Hollywood, efter at han havde instrueret Pirates of the Caribbean: The Curse of the Black Pearl.

Han er blevet kaldt en af USAs mest opfindsomme filminstruktører.

Den første (kort)film Gore instruerede, havde han selv skrevet manuskriptet til.

Han instruerede også den anden Pirates of the Caribbean-film (Pirates of the Caribbean: Dead Man's Chest). Filmen tjente $135.600.000 i den første weekend efter den havde premiere, og det var i USA alene. Det er det højeste beløb en film nogensinde har tjent på en weekend!

Gore er 1.85 meter høj.

Selv om han kun har instrueret syv film, har han allerede arbejdet sammen med: Brad Pitt, Julia Roberts, Naomi Watts, Johnny Depp, Orlando Bloom, Keira Knightley, Nicolas Cage, Michael Caine, Stellan Skarsgård, Geoffrey Rush og Keith Richards fra Rolling Stones!

Filmografi 
 The Ritual (1996) – Kortfilm!
 Mousehunt (1997)
 The Mexican (2001)
 The Ring´ (2002)
 Pirates of the Caribbean: The Curse of the Black Pearl (2003)
 The Weather Man (2005)
 Pirates of the Caribbean: Dead Man's Chest (2006)
 Pirates of the Caribbean: At Worlds End (2007)

Referencer

Eksterne henvisninger 

 

Filminstruktører fra USA
Oscar for bedste animationsfilm
Personer fra Tennessee
Den tyske bondekrig

Den tyske bondekrig (eller "Bondeoprøret") (1524-1525) var en blodig opstand blandt bønderne i den sydlige og midterste del af Tyskland; den havde baggrund i både sociale og religiøse forhold. I samtiden mente man at 100 000 liv gik tabt, senere historieforskning mener at dødstallene var noget lavere og ikke oversteg 75 000. Krigen endte med at bønderne tabte.

Litteratur 

 Zimmermann, Wilhelm: Der große deutsche Bauernkrieg Köhler Stuttgart 1841-43, Dietz Stuttgart 1891, Dietz Berlin 1952, deb Berlin 1980, Berlin 1993 
 Engels, Friedrich: Der deutsche Bauernkrieg Hamburg 1850, Marx-Engels-Werke Bd.7, Dietz Berlin 1960, 
 Blickle, Peter: Der Bauernkrieg. Die Revolution des Gemeinen Mannes, C.H. Beck 1998, 
 Blickle, Peter: Die Revolution von 1525, München 2004, 4. Auflage, 
 Buszello, Horst o. a. (red.): Der deutsche Bauernkrieg, Paderborn u. a. 1995, 3. Auflage,

Eksterne henvisninger 
 Friedrich Engels: De Tyske Bondekrige , "Per Benny Paulsen" 
 Carl-Josef Virnich: Der "Deutsche Bauernkrieg", Krieg.Historicum.net 

Bondekrig, Den tyske
Reformationen
Mellem Drømme & Drøn

Mellem Drømme & Drøn er en 25-års jubilæumsbog for Roskilde Festivalen skrevet af Anders Rou Jensen.

Litteratur i 1995
Roskilde Festival
Seeed

Seeed er en tysk Reggae/Dancehall-gruppe fra Berlin, bestående af 11 medlemmer. Gruppen blev dannet i 1998, og er i dag den mest kendte musikgruppe i Tyskland, inden for sin genre. De har bl.a. arbejdet sammen med Cee-Lo Green, Anthony B, Tanya Stephens og General Degree.

Diskografi 

 New Dubby Conquerors – EP (2000)
 Dickes B – EP (2001)
 Dancehall Caballeros – LP (2001)
 Waterpumpee – EP (2002)
 Music Monks – EP (2003)
 Music Monks – LP (2003)
 Electric Boogie – EP (2003)
 Release – EP (2003)
 Music Monks "International Version" – LP (2004)
 Aufstehn – EP (2005)
 Next! – LP (2005)
 Schwinger - EP (2005)
 Ding - EP (2006)
 Next! "International Version" – LP (2006)
 Live - LP (2006)
 Molotov/Wonderful Life - EP (2011)
 Beautiful - EP (2012)
 Seeed - LP (2012)
 Bam Bam - LP (2019)

Musikgrupper fra Tyskland
Reggaegrupper
Har spillet på Roskilde Festival
Musikgrupper fra 1998